ຫວຽດນາມປະກາດ ໃຊ້ກົດໝາຍເສຍອົງຄະ
ສະພາແຫ່ງຊາດຫວຽດນາມປະກາດໃຊ້ ກົດໝາຍແຫ່ງຊາດທີ່ຄົບຖ້ວນສົມບູນ ສະບັບທໍາອິດທີ່ຮັບປະກັນສິດທິຕ່າງໆ ຂອງພວກປະຊາຊົນທີ່ເສຍອົງຄະນັ້ນ.
ເມື່ອ 20 ປີ ກ່ອນນີ້ ລັດຖະສະພາສະຫະລັດໄດ້ປະກາດໃຊ້ກົດໝາຍ ວ່າດ້ວຍຊາວອະເມ ຣິກັນທີ່ເສຍອົງຄະ ຫລື Americans with Disabilities Act ຊຶ່ງເປັນນິຕິບັນຍັດທີ່ກວມ ກວ້າງ ທີ່ຮ່າງຂຶ້ນມາເພື່ອຫ້າມບໍ່ໃຫ້ມີການຈໍາແນກກີດກັນ ຕໍ່ພວກປະຊາຊົນທີ່ເສຍອົງຄະ ໃນການວ່າຈ້າງ, ການຂົນສົ່ງ, ການເອື້ອອໍານວຍບ່ອນຢູ່ອາໃສ, ການຕິດຕໍ່ສື່ສານ ແລະກິດ ຈະກໍາຕ່າງໆຂອງລັດຖະບານ ຢູ່ທີ່ຫວຽດນາມນັ້ນ ເປັນເວລາຫລາຍປີມາແລ້ວທີ່ບັນດາກຸ່ມ ຕ່າງໆໄດ້ປະຕິບັດງານເພື່ອໃຫ້ໄດ້ຮັບການພິທັກປົກປ້ອງໃນທໍານອງດຽວກັນນີ້ ແລະໄດ້ຮັບ ການຮັບປະກັນຕ່າງໆຈາກລັດຖະບານແຫ່ງຊາດນັ້ນ ຜູ້ສື່ຂ່າວອີໂອເອ Jim Stevenson ມີລາຍງານກ່ຽວກັບການດໍາເນີນຄວາມພະຍາຍາມຕ່າງໆ ທີ່ໄດ້ສົ່ງຜົນໃຫ້ມີການຮັບຜ່ານເອົາ ກົດໝາຍທີ່ຄ້າຍໆກັນສໍາລັບພວກທີ່ເສຍອົງຄະໃນຫວຽດນາມ ອົງການແຮງງານສາກົນກ່າວວ່າ ມີພວກຜູ້ຊາຍແລະແມ່ຍິງຫລາຍ ກວ່າ 5 ລ້ານຄົນ ຫລືປະມານ 6 ເປີເຊັນຂອງຈໍານວນປະຊາ ກອນຫວຽດນາມທັງໝົດ ເສຍ ອົງຄະ ແຕ່ວ່າ ສະຖິຕິຈາກຜົນ ການສໍາຫລວດມາດຕະຖານ ການຄອງຊີບຂອງພວກຄອບ ຄົວຫວຽດນາມ ເມື່ອໝໍ່ໆມານີ້ ສະແດງໃຫ້ເຫັນວ່າ ໂຕເລກໂຕ ຈິງແມ່ນສູງກວ່ານັ້ນ ສອງເທົ່າ ກ່ວາໆ ຫລືປະມານ 13 ລ້ານຄົນທີ່ເສຍອົງຄະ ອິງຕາມການແຍກປະເພດຂອງນາໆຊາດ ວ່າດ້ວຍການປະຕິບັດໜ້າທີ່ ການເສຍອົງຄະແລະສຸຂະພາບ ເມື່ອວັນທີ 17 ເດືອນມິຖຸນາ ປີ 2010 ນີ້ ສະພາແຫ່ງຊາດຫວຽດນາມໄດ້ ປະກາດໃຊ້ກົດ ໝາຍແຫ່ງຊາດທີ່ຄົບຖ້ວນສົມບູນສະບັບທໍາອິດ ທີ່ຮັບປະກັນສິດທິຕ່າງໆຂອງພວກປະຊາຊົນ ທີ່ເສຍອົງຄະນັ້ນ ທ່ານ Frank Dono- van ຜູ້ອໍານວຍການອົງການພັດທະນາລະຫວ່າງ ປະເທດຂອງສະຫະລັດ ຫລື USAID ໃນຫວຽດນາມ ກ່າວວ່າ: “ ກົດໝາຍເສຍອົງຄະແຫ່ງຊາດ ເປັນໝາກຜົນທີ່ມາຈາກຄວາມພະຍາຍາມ ຢ່າງຕັ້ງໜ້າມາ ເປັນເວລາຫລາຍກວ່າ 10 ປີ ເພື່ອພັດທະນາໂຄງຮ່າງທາງ ດ້ານກົດໝາຍສໍາລັບສັງຄົມ ທີ່ກວມລວມເອົາປະຊາຊົນທຸກຊົນຊັ້ນວັນນະນັ້ນ ອົງການການຊ່ວຍເຫລືອຫວຽດນາມ ເປັນພາຄີຜູ້ສໍາຄັນໃນການ ພັກດັນໃຫ້ມີການເຄື່ອນໄຫວໄປສູ່ກົດໝາຍໃໝ່ສະບັບນີ້ ທ່ານໂດໂນວັນກ່າວວ່າ ພວກ ຄົນເສຍອົງຄະທັງຫລາຍຄວນ ຈະເຂົ້າເຖິງ ໂຄງການ ແລະ ການສະໜັບສະໜຸນຕ່າງໆທີ່ ຈໍາເປັນນັ້ນໄດ້ ເພື່ອໃຫ້ເຂົາເຈົ້າ ໄດ້ຮັບຜົນປະໂຫຍດຢ່າງເຕັມ ເມັດເຕັມໜ່ວຍ ຊຶ່ງທ່ານໂດໂນ ວັນກ່າວ ຊີ້ແຈງຕໍ່ໄປວ່າ: “ ທ່ານນາງວັນ ລີ ເຈົ້າໜ້າທີ່ໂຄງການ ສໍາລັບໂຄງການເສຍອົງຄະຂອງອົງການ USAID ແລະກ່າວວ່າ ການດໍາເນີນຄວາມພະຍາຍາມຂອງອົງການຢູເສດ ໃນໄລຍະເຈັດປີ ໄດ້ ຊ່ວຍຮ່າງພາກສ່ວນສະເພາະຈໍານວນນຶ່ງຂອງກົດໝາຍດັ່ງກ່າວ ຊຶ່ງທ່ານນາງວັນ ລີ ອະທິບາຍວ່າ: ການຄືບໜ້າໄປຢ່າງເປັນຮູບປະທໍາຂອງພວກອົງການຕ່າງໆ ຢູ່ໃນຫວຽດນາມນັ້ນ ໄດ້ຊ່ວຍ ໃຫ້ມີຄວາມກ້າວໜ້າຢ່າງສະໝໍ່າສະເໝີ ໄປສູ່ການອອກກົດໝາຍເສຍອົງຄະແຫ່ງຊາດນັ້ນ ໃນພາກສອງຂອງລາຍງານເລື່ອງນີ້ ທ່ານຈະໄດ້ຍິນໄດ້ຟັງຄວາມເຫັນຈາກພວກທີ່ໄດ້ຮັບຜົນ ປະໂຫຍດຈາກກົດ ໝາຍເສຍອົງຄະ ແລະຄວາມພະຍາຍາມໃນການເຝິກອົບຮົມໂດຍ ອົງການ USAID ນັ້ນ